एक माह में मिलेंगे 13 हजार शिक्षक
पाली | शिक्षाविभाग में अब बच्चे ज्यादा और टीचर कम वाली बात नहीं रहेगी। इसके लिए शिक्षा विभाग जनवरी माह में प्रदेश में बारह हजार से अधिक द्वितीय श्रेणी शिक्षकों के अलावा प्रिंसिपल और व्याख्याताओं का पदस्थापन करने जा रहा है।
शिक्षा विभाग ने हाल ही में करीब तेरह हजार शिक्षकों की रिव्यू डीपीसी की थी।
इसमें 500 प्रिंसिपल और व्याख्याता तथा 12 हजार सैकंड टीचर शामिल हैं।
लेकिन इनको पदस्थापन स्थान आवंटित नहीं किया गया। साथ ही इस संबंध में शिक्षा अधिकारियों को कोई निर्देश नहीं दिए गए थे, लेकिन स्कूलों में इतनी संख्या में शिक्षक आने से स्कूलों में रिक्त पदों की समस्या लगभग समाप्त हो जाएगी। इससे उन स्कूलों को फायदा मिलेगा, जहां पर बच्चे ज्यादा और टीचर कम है। इस पदस्थापन प्रक्रिया में पहले इस बात का ख्याल रखा जाएगा, जहां पर विषय अध्यापकों की कमी है। इसके अलावा प्रिंसिपल और व्याख्याता उन जगहों पर लगाए जाएंगे, जहां पर व्याख्याता से कोई टीचर प्रिंसिपल बन गया है या फिर व्याख्याता के रूप में एक से दूसरे स्थान पर चला गया है। शिक्षा विभाग ने ऐसे शिक्षकों का पुलिंदा तैयार कर लिया है।
hin_Deva hin_Deva hin_Deva hin_Deva hin_Deva